**ЧАҤЫЙ ЧАҔААН**

Б. Тобуруокап

Тойук диэн

Чобуо тыл аҕалаах,
Ырыа диэн

Ылбаҕай тыл ийэлээх:

Сырыынньа тыл сыhыылаах,
Өлгүм тыл өртүктээх,
Куйаар тыл ходуhалаах,
Үгэ-дойҕох үрэхтээх,
Көрүдьүөс тыл күрүөлээх,
Хатыылаах тыл хаарчахтаах,
Остуоруйа дойдута олохтоох,
Сэhэн сиригэр дьиэлээх,

Аптаах тыл аттаах,

Өхтөөх тыл оҕустаах,

Өйдөөх тыл үптээх,

Мааны тыл баайдаах

Чаап-чууп

Чаҥый Чаҕаан уол
Тиэргэҥҥитин тэлэйэн,
Ааҥҥытын аһан,

Илэ бэйэбинэн

Тиийэн -тиксэн
Кэллэҕим бу!
Дорооболоруҥ'!

- Тугу биллиҥ'?- диэтэргит,
Тута кэпсиэх буолбут

Тоҕус уон сонуннарым
Доҕуурга иҥнибит

Туллук чыычаах курдук,
Толугуруу мөхсө тураллар.

- Кэпсэлиҥ?- диэтэргит,
Кэhии гынан кэлбит

Кэрэ бэлиэ кэпсээннэрим
Кэдэгэр систээх,
Кэрээбэт этиилээх,
Кэ5элэр буоланнар,
Кэннибэр кэлэннэр
Кэккэлэhэн

Кэчигирэhэн эрэллэр ...

Умсулҕаннаах ойуулаах

Остуоруйа дойдуларын

Улаҕаларынан эргийдим,
Сэhэн сирдэрин
Сиксиктэрин кэрийдим,
Ырыа ыллыктарынан
Ыраатан быраҕырдым,

Үгэ үрэхтэрин

Үрүт-үөhэ сыыйдым ...

Айаннаан иhэн

Акыйаан муораларга
Анньылла түстэхпинэ --
Tыhы кылы

Тыырар тылынан

Тыы оҥостон.

Эрчимнээх тылы

Эрдии гынан,

Баһа-атаҕа биллибэт
Баhаам элбэх

Байым тыллары

Бааралыы баайталаан,
Баарыс гынабын да,

Баран иhэбин,

Баран иhэбин.

 Үрдүктэн үрдүк

Өөҥкөөр хайалар
Үтүрүйэн кэллэхтэринэ --
Өрүс кумаҕыттан

Өтүү хатар тылынан

Үс үөстээх

Өргөн өтүүнү хаттаран,
Үөhэ иилэ быраҕаат,

Өрө хатаастан тахсан,

Өр гыммакка

Үрдүк арҕаһыгар

Үктэнэ охсобун.

Баран иhэр суолбар

Баҕа үөн таалалыыр
Бадараан маардара

Баар буоллахтарына -
Кынаттаах тылга олорон,
Кыырт мохсоҕол курдук
Кыйаара көтөн ааhабын.

Айан киhитэ

Аччыктаан кэллэхпинэ,
Сырыы киhитэ

Сылайан бардахпына -
Үөрбэ тылынан

Үргүүк табаны

Өлөрө охсон,

Кылыс тылынан
Кырбастаан,

Уу-хаар тылга

Уга биэрэн,

Уот кутаа тылга
Олгуйга буhаран,
Туустаах тылынан
Тупсаран аhаан-сиэн
Тотон истэҕим ол ...

 I

Бу курдук

Бокуойа суох
Барыахпынан баран,
Баhаам сири

Бараан баран,

Арай, доҕоттоор,
Аҥардас

Акаарылар эрэ

Аҕа уустаан,

Аймахтаhан олорор
Алаастарыгар тиийдим.

Даан акаары,

Хоҥ- мэйии,

Улар төбө,

Көндөй чөмчөкө
Аллайаан-Даллайаан диэн
Аҕа баhылык
Киhилээхтэр эбит!

Дьиэтигэр тиийээтин
Дьиктини көрдүм:

Ньаалбаан өҥнөөх
Чалбах уу харахтарынан
Иэмэ-дъаама суох
Элээр-мэлээр көрбүт,
Экчэhийэ хаппыт,
Эгдэҥкэлии хаампыт
Экир-бэкир киһи
Көндөй түгэхтээх

Күтүр улахан чабычаҕы
Көтөҕө-көтөҕө,
Кэмэ-кэрдиитэ суох
Киирэн-тахсан эрэр.

-- Дорообото тут!

Туту гынар буолаҕын? - диэн
Туоhулаhа турдум.

-- Атапыкам оҕотоо,

Акаарыҥ тоҕо бэрдэй!

Ohoҕум буруотун
Олбуорга таспаккабын
Олоруом үhү дуо? - диэн
Утары көрсө кэллэ.

Дьиибэргии санаан
Дьиэҕэ киирбитим:

Ohox дуома баар да,
Ураа-үөлэс диэни
Оҥорботохтор эбит,
Ыыс-быдаан,
Хоп-хойуу

Аһыы буруо ортотунан
Ааны нэhиилэ булан,
Аан дойдуга тахсан,
Арыычча абыранным.

Өр-өтөр гыммакка

Үөлэс оҥорон кэбистим да,
Үрүҥ буруо

Үрдүк халлааҥҥа

Үөл үөт курдук

Өрө үүнэн таҕыста,

Дьиэ иhэ

Дьэгдьис гына түстэ.
Аллайаан-Даллайаан
Алыстык диэн үөрдэ,
Аны кыһын ahыыpгa
Анаабыт хасааһым
Аҥара бу,

Аара сиэр диэн

Алта хаппыт мундуну

Aҕaла охсон биэрдэ,

Аан дойдуга

Албастаах дьонтон
Ааттаахтара эн эбиккин диэн
Арбаан ахан

Айдаара хаалла ...

Тоҕой тумулу

Тумнан ааһаммын,

Чорон- соҕотох
Туруорбах дьиэҕэ тиийэн
Тохтоон ааһарга

Толкуйдаммытым баара:

Чэчэгэйин диэкинэн

Чэҥ- курдугунан
Чэлбээриччи көрбүт,
Обо-тобо суох
Огдооройдоон хаампыт
Oккypaҥ соҕус киhи,
Хаппыт халаабыhы

Хам кыбына-кыбына
Халҕанын аhан-сабан,

Харса суох хамсанан,
Хабытайдана сылдьар эбит,
Муодарҕаан тиийэммин:

- Бу аата тугу гынар
Буолаҕын, атаас! - диэн
Боппуруоhу биэрдим.
Өйдөөбөтөх быhыынан

Үстэ-түөртэ

Өҥөйтөлөөн көрдө:

- Чооруос тумсун саҕа
Толкуй сыыһа

Толоҕойгор тохтооботох
Дуусатаҕын ээ, бадаҕа!
Балаҕаным иhинээҕи

Балай xapaҥaны

Хааһахха кута-кута
Халлааҥҥа таһааран ыhарбын
Хайдах көрбөккүн ?

Дьиэм иhигэр

Чэмэлкэй сырдыгы

Дэлби куттахпына

Дэлэкээн буолар этээ!

Төгүрүйэн көрбүтүм

Түннүк диэн хайаҕаспыт
Төрдүттэн суох эбит!
Тулур-талыр туттан,

Түбүк бөҕө буолан,
Дөбөҥ үлүгэрдик
Түннүктэри оҥордум да,
Күн сырдыга барахсан
Көрүөх бэтэрээ өттүнэ
Көмүс сүүрүк буолан,
Күрүлэччи кутулунна,
Күлүмүрдүү уһунна!

Били киһим

Бэри бэркиhээтэ,
Сөрү сөхтө,

Муҥура суох муодарҕаата.

- Үрүҥ күн анныгар

Үгүс дьиибэ өйдөөхтөн
Үтүөлэрэ эн эбиккин,
Өлөр-хаалар күҥнэр
Үп-харчы оҥостон
Өрүhүнээр! - диэтэ,

Үлтү хатан хаалбыт

Үс нэтээги тириитин
Өhүөттэн ылан биэрдэ ...

Хонуу уҥуордааҕы ыалга
Хоно тиийбиппин,
Оҕонньордуун -эмээхсинниин,
Оҕолордуун-дьахталлардыын:

- Остуоруйалаабат буоллаххына,
Ончу да

Утутуохпут суоҕа, - диэн,
Олордор да суох,

Уоскутар да суох!

Хайыам баарай?

Ханна эмэ барыаҕы
Xapaҥa түүн кэлэн
Хаайан кэбистэ,

Ханныгы эмэни
Халлаантан ылан,
Ону-маны

Уоспунан холбоон,
Иккини иккигэ эптэххэ

Этэрбэс тахсар диэбиттии,
Отон-быhан

Остуоруйалаан бардым:

- Баhыҕастаах бастаах
Манаҕачаан диэн
Маанылаах ытын

Бастатан,

Кутуругар хоболоох
Кунаҕачаан диэн
Kyhaҕaн ытын .
Холбонон,

Остуоруйа төрдө
Оноҕочоон- Чуочаан
Ойуур тыатыгар

Бултана тахсыбыта үhү.
Маҥнайгы күнүгэр
Малыйан хаалбыт,
Иккис күнүгэр

Эмиэ көннөрү,

Үhүc күнүгэр

Үрэх үрдүгэр

Үөр кыыл табаҕа

Үөмэн киирэн баран,
Үргэллэр эбит дуо диэн
Үөгүлээн бытарыппыта\_
Үргэммит түү курдук
Үрэл гынан хаалбыттар!

Төрдүс күнүгэр

Лөкөй тайахха

Түбэhэ биэрбит.

«Тыый, доҕор,

Дьыраллан Улахханын!
Тыыннаах эрдэҕинэ
Киhиттэн төһө үрдүгүн
Кэнниттэн тиийэн
Кэмнээбит киһи!» - диэн,
Киирэн истэҕинэ,

Талах-ыар5а быыhынан
Тамаhыйа турбут! ..

Бэhис күнүгэр

Биир хаппыт бэс төбөтүн
Тонсоҕой чыычаах

Тонсуйан торулата олороругар
Сэттэ көстөн сэрэнэн,

Үс көстөн үөмэн,

Уон хаамыылаах сиртэн
Уhyн омурҕан устата
Одуулаан-одуулаан:

« Улар көтөрү

Охсор дэhэр этилэр,
Ол дьэ, ити буоллаҕа,
Ол иһин охсон эрдэҕэ,

Улуу дьоллоох буоламмын
Олорон биэрдэҕэ!» - диэн,
Кылар буолуор диэри
Кыччайа-кыччайа кыҥаан,
Ох саатынан ытан,

Охторон түhэрбит.

Үөрүү бөҕөнү

Онно үөрбүт,

Үҥкүү үтүөтүн

Онно үҥкүүлээбит,

Уруйу онно уруйдаабыт,
Айхалы онно айхаллаабыт!

Үс тыа маһын

Үлтү сынньан киллэрэн,
Алаас быhаҕаhын саҕа
Аал уоту оттубут,
Бултаабыт булдун
Муҥур тиити кыһан,
Модьу үтэhэ оҥостон.
Үөрэ-көтө

Үөлүнэн кэбиспит.
Буспутун кэннэ,
Маанылаах ытыгар -

Манаҕачааныгар
Баhын биэрбит,
Kyhaҕaн ытыгар--
Куһаҕачааныгар
Куртаҕын биэрбит,
Бэйэтэ -бэйэтин
(Бэрт киhи баҕайы
Бэрдэ өппүт!)

Биирдэ ыйыстан кэбиспит.
Дьэ уонна:

- Бултуохпун бултаатым,
Ahыахпын аhаатым,

Олоруохпун олордум! - диэбит да,
Маанылаах ытын -
Манаҕачаанын

Баска ытан өлөрбүт,

Куһаҕан ытын--

Кунаҕачаанын

Куртахха ытан өлөрбүт,

Бэйэтэ

Бэйэтин ытынан

Өлөн хаалбыта үhү ... »

Утуйуохпут диэннэр
Ороҥҥо сыппыт дьоннор
Остуоруйам бүтүүтүгэр
Ойон тура-тура

«Олус бэрт!» - дэhэ-дэhэ
Ойуоххалаан ыллылар,
Олоп-чолоп көрдүлэр,
Уратытык үөрдүлэр.
«Өйбүтүгэр өй эбэн
Өрүhүйдүн'.

 Санаабытыгар ,

Санаа эбэн,
Салҕаатыҥ!
Хаһан эрэ

Харчы буллаххына,
Ханна тутуоҥ баарай?

Хата, манна уктаар», - диэн.

Хас даҕаны

Хабаҕы биэрдилэр.

Эрдэ соҕус туран,
Илин диэки хайыhан,
Инним хоту

Эмиэ бара турдум! ..

 II

Хас хонукка
Хаампытым буолла --
Халлаан да билбэт.
Ааспыт сирим төһөтүн
Атахпыттан ыйытыҥ',
Суолум-ииhим хайдаҕын
Сотобуттан сураһыҥ!
Бэйэм буоллахпына
Мэличчи билбэппин -
Биирдэ көрбүтүм:

Нукаай уҥуох,
Солко хары

Күүкүллэ-иикиллэ

Күөх Көппөлөөр сирдэригэр
Көтөн түспүт эбиппин.

Иҥнэстэн түспүт,
Эмэҕинэн көрбүт,
Эйэҥэлии мөхпүт

Эргэ дьиэлээхтэр эбит.
Көҥүлүнэн туран
Көҥүрүттэн хаалбыт,
Көндөй көрүнньүк
Күрүөлээхтэр эбит.
Хампарыйан хаалбыт
Хаhаалаахтар,

Охтон түспүт
Олбуордаахтар,

Сиргэ сытар
Сэргэлээхтэр,

Курдарыта көстөр
Хотонноохтор.

Охсубут отторо
Мунньуллубатах,
Ыспыт бурдуктара
Быhыллыбатах.

Ыанар ынахтара
Хомуллубатах.

Дьыалайа суох тыыллаҥыы,
Дьаабыта суох дьааһыйыы,
Сылайбакка cыҥaaҕыpдыы
Манна эбит!

Айан киhитэ

Аhаан, тохтоон ааһаары
Ама соҕустара

Арай бу дуу диэн,
Алдьаммыт да буоллар
Ампаар дьиэлээх ыал
Ааннарын астым.

Уҥа диэки

Улахан баҕайы киһи
Утуйан тыылла сытар;
Кэтэҕириин ороҥҥо
(Кэнники истибитим
Кийииттэрэ үһү)
Кэхтэ барбыт дьахтар
Кэтэҕин тарбанар;
Xaҥac диэки

Хампа эмээхсин
Хамыйаҕы салыыр;
Чанчыкка туран
Чараччы хаппыт 0ҕо
Тарбаҕын эмэр.

- Дьиэлээхтэр, дорооболоруҥ!

- Ээ, дорообо.

- Хайдах-туох олороҕут?

- Ээ, олоробут.

- Сүөhү-той хайдах турар?

- Ээ, турар.

- Тумуу-сүтүү хайдаҕый?

- Ээ, хайдах эмэ ...

Уот оттунан,
Уу баhынан,

Иччитэх дьиэҕэ киирбиттии
Итиилии түhэн аастаҕым
**Ити** буоллаҕа!

Хойутуу соҕус

Хоту дойду

Хоһуун булчуттарыгар
Хонон олорон,

Сүрэҕэ суохтартан биирдэрэ
Сүөдээк Нэктэл туһунан
**Биир** маннык сэhэни

Мин истибиттээхпин:

Алта сыл аҥааттан,
Сэттэ сыл тэринэн,

Аҕыс сылы быhа алтахтаан,
Тоҕус сылы быhа

Туппута буолан туллаҥнаан,
Туруорбах балаҕан
Туруоруммута үһү.

Маннык улуу үөрүүгэ
Малааhын тэрийэ охсоору
**Mаҥан** күн устата

Маҕыйан туран мастаан,
Балтараа көтөҕү киллэрэн,
Байааттаҥныы турар оһоҕор
Барылaччы оттон кээспит.

Эмээхсин муҥнаах

Эмтэрийбит хобордооҕун

Элитэн аҕалан,

Арыы кутан,

Аа-дьуо сырдьыгынатан,

Алаадьылаан барбыт.

Ити олорон

Иккис алаадьытын

Эргитэн биэрээри,
Эрэйдээх баара,
тиэтэйдэҕим буолан,
Тэтиэнэх соҕустук
Тэс гына

Тиэрэ бырахпыт!

Дьэ, доҕоор!
Нэhииччэ турбут дьиэ
Титирэстии түспүт,
Баҕаналара бары
Бачыгыраhан баартар,
Өhүөлэрэ бары.

Өҕүллэ биэрбиттэр,
Дьиэлэрэ сууллан
Ньимис гына түспүт!

Ити ыккардыгар

Эр киhи дуома,
Бэйэтин тутуутун

Билэн буоллаҕа буолуо,
Чанчыкка туран

Tahыpдьa ойон хаалбыт.

Эмээхсинэ мyҥнaaҕы
Эркин мaha баттаан,
Икки эрэ атаҕа
Эймэҥэлии сытарын,
Aahaн испит

Айан дьоно көрөннөр
Араарбыттар үhү.

Өлбөтөҕүн көрөн
Үөрүөн-көтүөн оннөугар.
Үтүө-киhи» аҕалара
Өттук баттанан туран,
Үлтү күргүйдээбит:

- Ама даҕаны,
Алаадьылаан аһатан
Абырыахча айылаах,
Хобордооххун бэйэҥ да
Холоон охсуох эбиккин!

Бaламаттык хамсаннахха
Балаҕан сууллара баҕас
Баалаах дьыала буоллаҕай?!

 **III**

Ону-маны барытын
Оҥоро-тупсара сатаан,
Омуннууллар эбит диэн
Оонньуу-күлэ барымаҥ -
Остуоруйа аата остуоруйа,
Оччугуйу даҕаны

Оҕус саҕа гыннахха,

Ол-бу дьиэгэ, итэҕэһэ
Ордук көстөр баҕайы!

Ортотуттан үүммүт

Vлуу булгунньах бэлиэлээх
Уйаадыкы эбэттэн

Оччо ырааҕа суох, .

Оҥкучах алаас

Уҥуоргу кэриитинэн
Уоруйахтарынан аатырбыт
Уоллyy-аҕалыы ыаллар
Олорбуттар эбит!

Aттaax айан дьоно

**Алта** көстөөх сиринэн
**Арыы** тыа кэтэҕинэн
Ааһaллаp үhү,

Сатыы айан дьоно
Саһыахтарынан саһан,
Саҥаларын буойсан,

·Тоҕс биэрэстэлээх
Туора үрэҕинэн
Тумналлара үhү.

Харса суох дьон

Хайыыллар эбит диэн,
Халдьаайыларынан аастахтарына,
Хаамтарбытынан иhэн

Хайыы үйэҕэ

Саарыларын устаннар,
Саҥа таҥас ааттааннар,
Алаастарын эрэ
Ааhалларын кытта
Атыылаһыаҥ дуо дэhэн,
Атыыһыт дьон аатыран
Аара тоhуйаллара үhү,

Көтөллөөх көс киhи

Көнө суолу тутуһан
Күөллэригэр киирдэҕинэ,
Көрсө сүүрэн тиийэннэр,
Арыылаах тылынан

Алы гынан

Албыннаан,

Минньигэс тылы

Мэҥиэ туттан

Мэҥийэн,

Дьиэлэригэр киллэрэн,
Дэлби сыгынньахтаан,
Тиритиэр диэри аһатан,
Үөрэн-көтөн,

Үлбүрүйэн-маанылаан,
Хонноро сытан,
Утуйбутун кэннэ
Олбуор кэтэҕэр

Окко таһааран,
Уhугуннарбыта буолаат,
Оппутугар саспыт
Уоруйаххын диэн
Ураҕаһынан кырбаан
Утаараллара үhү.

Көкөөнөй уус

Күөртээн күүгүнэтэр
Күнүн уотун

Көмүс толбоно

Күүгүнэччи тохтор
Күрүлэс күнүскү кэмигэр

Тардар тарбах,

Cыhыapap ытыс,

Мэлитэр илии,
Көтүтэр күлүк
Бэрикис диэнниин
Биирдэ көрсөн
Билсэн турабын.
*Дьэ,* ол этэ

Дьон кэлэйбит киhитэ!
Уорбатах түүнүгэр
Уутуттан матара,
Албыннаан ылбатар
Ahаабат буолара,
Хааман да иhэн
Хаадьас- иэдьэс

Хаҥас көрөр,
Уора-кистии

Уҥа көрөр,
Сыбыс-сымыйанан
Сыыҥтаабыта буолар.

Ойоҕун

Оллоҕор олооччутун
Уоран ылан,

Уҥкучахха көмөн,

Уула сытыйыар диэри
Уурунара үhү.

Хаһааҥыта эрэ
Хаардаах тыал,

Хараҥа түүн хаайан,
Хамнаска сылдьар
Хаамыы киhитэ
Кураанах эрэ сир диэн
Хоно киирбит.

Түүппэх, түлэкэй
**Түүн** ортото,

**Ытыс** таһынар

**Ыас** хараҥаҕа
Күлүк Бэрикис
Күлүгэр имнэнээт,
Чөмөөр туран,

Түүнэн дyгyнaн,
Xонohoтyн сиэбин
Xостоспутyнaн барбыт.
«Дьоллоох» баара
Дьоҕус аҕай

Туох эрэ суулааҕы
Тута булан ылбыт,
Бэркэ үөрэн,

Бигээн-бигээн ,

Бэйэтин сиэбигэр
«Мэлитэ» охсубут.
Суол киhитэ

Coho хамаан
Суhуктуйан эрдэҕинэ,
Сулбу ойон турбут,
Сууммут, аhаабыт,
Сонун быраҕыммыт,
Суолугар туруммут.

Барбыта

Балачча буолтугар,
Күлүк Бэрикис
«Күндү» булуутун
Көрө охсоору

Көхөҕө тиийэн,
Хармаанын хаспыта
Ханна баарый?
Хабыс-хараҥаҕа
«Хара сордоох
Хараарчы иирэн,
Бэйэтин сиэбигэр
«Бэрэбиэркэ» оҥорбут,
Биэс уон сүүстээҕин

Били киhиэхэ

Биэрэн *ЫЫППЫТ.*

Мин көрсөрүм саҕана,
Биэс уончатын туолуута
Бэрикис уоруйах
Мэйиитинэн ыалдьан,
Бэйдиэ сылдьар этэ.

Бэйэтин күлүгүн
Билбэтэх киhим
Миигиттэн уораары
Мэлдьитин арахпакка
Мэҥэйдэстэ диэн

Миэхэ кэпсээбитэ.
Ыалын тылынан,
Ыраас күн аайы

Хаһан да арахпат
Хаадьылаах күлүгүттэн
Хардары уораары

Хара сарсыардаттан
Хармаана ханнатын
Була сатаан
Mohyoгypapa үhү ...

 IV

Кирдиэхтээн көтөр
Киргил көтөр
Кэтэҕин курдук

Кэкэгэр таас очуостардаах
Килээдики хайа

Кэтэх өттүнээҕи
Кэҥкэмэлээх үрэҕи

Кэрискэлээн олорор

Туос киhиргэстэр
Дойдулара диэҥҥэ

Тохтоон эмиэ ааспыттаахпын.

Оок-сиэ, оҕолоор!

Олустук даҕаны

Омуннаан кэпсиибин,
Ууну-хаары кэhэбин,
Оҕоҕо-дьахтарга

Одууга баран

Ороскуот буолуо диэн

Кыраттан даҕаны

Кыhаллар эбиппин!

Сыалыыр сыҥаасхтаах,
Оҕунуохтуур уостаах,

Ньалҕарытар тыллаах,
Лаахтыыр таҥалайдаах,
Силимниир сэҥийэлээх,
Киhиргээн-киhиргээн,
Кэпсэнэн-кэпсэнэн баран,
Кэлин yhyгap кэлэн

Кимин бэйэтэ билиммэккэ
Киhиттэн ыйытыhар,
Кэннинэн хаамыталыыр,
Кэтэҕин тарбаммахтыыр,
Киэр дьаадьыйан биэрэр
Эриэн-элэмэс

Эгэлгэ тыллаахтар

Эмиэ да

Баар буолар эбиттэр!

Олорго холоотоххо, мин
Yohaxтaax уостаах,

Оҕус мyoha эмсэхтээх,
От тэлгэхтээх биhиктээх
Оройум oho илик

Оҕочоос эрэ эбиппин.
Чалбах Таhыйаарап
Тапталлаах оҕото,
Көҥдөй Күөллэйэп

Күндү күтүөтэ

Күүгэн Аллаарап
Ирэн-хорон,
Итийэн-кутуйан,

Yoha аhыллан,

Уота-күөhэ күөдьүйэн,
Уутугар-хаарыгар киирэн,
Этэн-тыынан,

Эргитэн-урбатан,
Имилдььитэн бардаҕына -
Итиннээҕэр буолуох
Иҥини-дьиктини

Истиэх эбиккит буолуо!

Ол эр бэрдэ

Олорор оҕо эрдэҕинэ,

От үлэтин саҕана
Убайа, аҕата, ийэтэ
Оттyy баартарын кэннэ,
Oтyyгa соҕотоҕун
Оонньуу охордоҕуна,
Борбуйун эрэ көтөхпүт
Бороҥ эhэ оҕото,
Бойборуйан кэлэн,
Эминньэҕин былдьаhан
Эймэҥэлии көппүт.

Уолчаан буоллаҕына,
Оччугуй бэйэтэ

Улаханнык уордайбыт,
Уолугуттан ылбыт,

Умайа турар "

Отyy уотугар

Умса садьыйан кэбиспит.

Ити ыккардыгар

Ийэ кыыл обургу

Оҕото эрэйдээх

Уокка түhэн сытан,
Орулуурун истэн,
Уолуйан-соhуйан,

Ойуур тыаны барчалаан,
Ойон киирбит,

Уолчаан иннигэр

Амырыын айаҕын

Адьырыччы атан,

Килиэ таас тииhин
Киҥнээхтик кэчигирэтэн,
Хара буору

Хаптаҕай ытыһынан
Хабырҕаччы кырбыы-кырбыы
Хааннааҕынан көрөн,

Хабарҕаты н муҥунан
Халлааннаах сир

Хайытта сыhыахтарыгар диэри
Xahыыpa-xapдьыгыныы турбут.

Уол оҕо

Олус куттанан,
Иирэ сыһан,

Итии диэн кэрэйбэккэ
Илиитин сиэтэрин билбэккэ
Уоттаах чоҕу ылан, '
Уун-утары

Уолукка-айахха
Быыhа-арда суох
Быраҕаттаан барбыт.

Түүтүн,тириитин
Түүрүтэ сиэппит эhэ
Сатала сох хатаннык
Сарылыы-сарылыы,
Тэҥнэһиэ дуо,
Тэскилииргэ тиийбит!

Дьулаан саҥаны истэн
Дьоно сыреан кээлтэрэ:

Уоллара буоллаҕына
Уотун күлүн булкуйан,
Соркуойданан бүппүт
Сордоох эhэ оҕотун

Coсyha сатыы олорор.

Ол-бу диэки көөртөрө:

Ойуур саҕатыгар

0ҕотун былдьаппыт эhэ
Уолчаан диэки

Уоран көрө-көрө,

Хараҕын уутун

Хаҥас ытыһынан
Хаhыйталаан кээhэ-кээhэ
Хаҥналлан олороохтуур.

Олорор оҕоҕо баҕас
Омуолаатыҥ ээ диэбиппэр:
«Этиэххин этэҕин!
Ийэлээх а5ам да5аны
Икки атахтаах

Итэҕэйиэ суоҕа диэн

Ити да иhин

Кимиэхэ да эппэккэ

Кистээн сылдьан баран,

Кэлин, өлөөрү сытан,

Кэриэс этэллэригэр

Киргиэлэй убайбар эрэ

Кэпсээбит этилэр», - диэтэ.

Улам улаатан,

Ууну, хаары баhар,

Уокка мутук таһар,

Оҕус муннун кыайар,

Ойула уол

Буолан эрдэҕинэ,

Сүүлүргүү сылдьар

Сүүнэ улахан атыыр оҕус

Сүүрэн кэлэн,

Орулуу түһэн баран,

Уолга түhэн истэҕинэ,

Cүүhүн хаба ортотугар
Сөмүйэтинэн тыкпытыгар

Тарбаҕа батары киирэн хаалан,
Tapдыhыы бө5өнөн араарар.

05yhy соруйан өлөрд диэн
Остуруокка ыытаары гынан баран,
0ҕото бэрдин аһынан,

Уон саhылы бэлэх ылан,
Уоскуйбуттар эбит. оҕонньор

Улдьаакы үрэҕин

Уҥуоргу тыатыгар,

Уоҥаайы алаас

Уҥa өттүгэр

Олорор үhү.

Кырдьан иhэн

Кыынньаахы кинээскэ

Кыдамаhыт сылдьыбыт.

Отyт көлөҕө,

Уон биэс тиэйээччигэ
Соҕотоҕун да буоллар

Оҕуһу тохтоппотох,

Оту хоннорботох.

Ол сылдьан

Уочараттаах

Оҕуһун отун

Өй ылбакка,

Өтүүтүн сүөрбэккэ,
Сымарына-сымарына
Сыарҕаны биирдэ анньан,
Өрүhүлтэтэ суох

Өрө көтөҕөн таhаарбыт.
Чугас сылдьар дьоннор
Тоҕо эрэ соҕотохто
Күлсэн бөҕө

Күйгүөрэ түспүттэригэр
Көрө биэрбитэ арай:

Оҕустары -сыарҕалары
Оту кытта көтөхпүтэ,
Тэйгэччи ыйаммыт оҕус
Тэбиэлэнэн эрэр,

Кугас кутуруга
Куймаҥалыы мөхсөр!

Ооо-дьахтар

Оннооҕу күлсүүтүн
Оҕонньор билигин да
Умна илик эбит,

Тараҕай буолуор диэри
Такыччы кырдьан баран,
Такааhай диэн киhини
Табаарыс гынан,
Тайҕалаан иһэн,
Табыhыҥда диэн

Таас үрэххэ кэлэн,
Халааҥҥа түбэhэн,
Хаайтаран хаалбыттар.
Начаас ардыгар

Далаhа охсубуттар,
Тахсаары гыммыттар да,
Аттара буолуохсуттар

Аҥap да атахтарынан
адьас ууга үктэммэт

Аат сүөhүлэрэ буолбуттар.
Боруор буолуор диэри
Myҥнaнa сатаабыттар,

Бу үрдүнэн аттара

Бууйат буолумматтар.

Күүгэн Аллаарап

Көхсө аччыыр,

Күөмэйэ сонуур,

Көлөhүнэ саккырыыр,
Ампаарга баппат

Абаны абарар,

Кырабаат уйбат

Кыһыытын кыhыйар,

Өһөҕө буһар,

Үөһэ туолар,

Чохчойо-чохчойо кыланар,
Тоҥхойо-тоҥхойо үөгүлүүр да,
Атын анныгар киирэр,
Аччаччы тэбинэр,
Атахтарыттан кууһар,
Ыҥыырдары, ындыылары
Ылар да, сүгэн кээһэр -
Далаһатын устун

Тахсан бара турар.

Ситинник суол

Сэһэҥҥэ киирдэҕинэ,

Сиргэ бары иһилиннэҕинэ
Сэттээх да буолуо диэн
Сэрэхтии санаан,

Доҕор киһитигэр

Туох да үбэлтэҕэ

Дьоҥҥо кэпсээйэҕин,
Дорҕоону оҥороойоҕун диэн,
К үннээх кииһи биэрэ-биэрэ
Көрдөспүтэ үһү.

Ити билигин

Илин өттө кылгаан,

Ииҥҥэ киирэрэ чугаhаан,
Синигэр тиийэн
Сэhэргээбит эбит!
Ситинтэн ыла

Сэттэ сыл ааспытын кэннэ
Сиhилии истибитим:

Күүгэн Аллаарап

К үүкүллэ буола кырдьан,
Көлбөҕүрдэр да5аны
Киhиргэс кэмэлдьитин
Кээспэтэҕэ үһүу.

Дуулаҕа тайаҕы өлөрөн,
Тутум халыҥ сыатын
Логлу быһан ылан,

Атыгар буутай гынаары,
Түөртээх эhэни түҥнэрэн,
Төбөтүн уҥуоҕун киллэрэн,
Ойоҕо ынах ыырыгар
Олоппос оҥорон биэрээри
Ойуурга бултуу тахсыбыт,
Онтон, дьэ, сүтэн хаалбыт ...

 v

Ундaahын оҕонньор

Уолун уолун

Уолун уолаттара,

Кымаах эмээхсин

Kыыhын кыыhын

Kыыhын кыргыттара

Ыал буолан,

Ыыр таһааран

Ырылытан,

Бур-бур буруолаан,

Буккураан олорор

Муннук, кытыы сирдэрин
Булан, эмиэ сылдьыбытым.
Иhиттээххэ топпот.
Иннилэригэр кэлбити ордорбот
Иҥсэлэрэ бэрдиттэн

Иннэ саҕа буола
Иинэн-хатан хаалбыттар;
Уһаат ууну истэхтэринэ
Утаталлар эбит,

Атах эти сиэтэхтэринэ
Аччыктыыллар эбит.
Уостарын салбаан-салбаан
Оодьоччу ыыппыттар,
Эрбэхтэрин салаан-салаан
Элэтэн кэбиспиттэр;
Сытымсах

Сынта5ар муруннаахтар,

Чупчур5ан

Чорбо5ор уостаахтар,
Таҥырҕас

Таас таҥалайдаахтар,
Талкы сыҥаахтаахтар,
Миэлиҥсэ тиистэр
Кинилэр эбиттэр!

Үүт туманынан сабыллыбыт,
Үрүҥ күдэнинэн бүрүллүбүт,
Өрдөөҕү кэмҥэ

Өлөн-сүтэн бараммыт,
Өбүгэлэрим сэhэннэрин

Өйдүү охсоммун,

Хоммокко ааһаммын,

Хор, мин куотан турабын.

*Дьэ,* ол былыргы кэмҥэ

*Дь*иэтэ-уота кэрэхсэммэт,
Аата-суола сэргэммэт,
Бэрдэ-бэтэрэтэ биллибэт
Биир эдэр уол киhи
Кэскил тэринэ,

Кэргэн кэпсэтэ

Киэҥ сир

Кэтит иитин

Кэрийэ сылдъан,

Бу дойду

Моҥус дьонун

Муус болryо модьоҕолорун

Булан атыллабытa үhү.
Эдэр киhи

Истиҥ соругун

Истэ охсоотун

Илин-кэлин түспүттэр,
Илиититтэн сиэппиттэр,

Иҥэрики-симилики,
Иhэлики-көдөлүкү*,*Иҥсэлики-хоҥсолуку
Эмсэлики эмээхсиҥҥэ
Илдьэн-тиэрдэн кээспиттэр.

Киирэрин кытары
Кэтэҕириин аҕалан

Кинтэччи олорпуттар,
Ohyopдaax атахтаах

Остуолу соппуттар,

Чаан олгуйга

Тар xaahыны аҕаалтар,
Үс мас кытахха

Үөлбүт мундуну туруортар,
К үтүр улахан күөстэргэ
Күөнэх буhарбыт эбиттэр,
Солуурунан кэмнээх

Суораты таспыттар,
Ыйааhына биллибэт

Ымдааны мycnуттap.

Ити эмээхсиммит

Икки кыыhыныын кэлэн,
Эйэҕэстик кэпсэтэн,
Имигэстик туттунан,
Xонohoнy кытта

Холоонноохтуу көрсөн,
Ahата-сиэтэ олорбут,
Арыы-сыа чолҕоруйбут.

Ол олорон

Уол киhи

Одуулаhан көрбүтэ,

Оччугуй кыыһа
Уурбут-тупnyт курдук

Обугуркаан уостаах, '

Суруйа тарпыт курдук
Субурхай хаастаах,
Кыталык көтөр курдук
Кынтаҕар уҥуохтаах,
Үөмэр-чүөмэр

Үмүрүччү үктэммит,

Үүс оҕотун курдук
Үөмэ-саhа туттубут,
Үрүмэччи маҥан

Үчүгэйкээн кыыс буолан баран,

Apaaha кини

Ас амтанын

Араарбат быhыылаах,

Аҥар кырыытыттан
Аймаан-саймаан,

Мунду миинин кытта

Муус тымныы суораты
Булкуйан иhэр эбит;
Хааһытыгар даҕаны
Хамыйахтана сылдьыбат -
Иҥнэри тутта да

Иhэн барар эбит.

Сиэбитинээҕэр

Сирбитэ элбээтэ,
Туhаммытынааҕар

Тохпута үксээтэ,

Түөhэ килэччи илийдэ,
Таҥаһа чаккырыы сытыйда;
«Аҕыйаҕа бэрт,
Ahаабаппын,

Аҕалыҥ атынна» - диэн
Атаахтаан айгыhынна,
«Туора киhи баарыгар
Топпоппун көрдөрөн

Дьон элэгэр ыытаҕыт», - диэн
Хамыйаҕын остуолугар

Халыр гына бырахта,
Хап-сабар туран барда.
Арай туран

Аҕa кыыстара
Атаах-монус балтыттан
Арыыны кытта ууну

Атастаhыннарбыт курдук
Атын киhи буолла.

Кэмчиэрийэ-кэмчиэрийэ
Киис оҕотунуу тутан,
Сааппыкка дылы
Сабыччы көрөн,

Күөх от курдук

Күөгэйэ нусхайан,

Күөнэх оҕотун ылан,
«Көскөллөн түhэн,

Күтүр, улаханын!» -- диэн,
Oҥостон олорон

Уҥуоҕун ылҕаан,

Улаханы уопта диэн
Одуулуохтара диэбиттии,
Ол-бу диэки

0ҕо курдук,

Оҥой-соҥой көрө-көрө
Оруобуна

Уон opдyryнa биэстэ
Уоһугар уурунна.
Уонна

Хааһы диэки

Хайыhан да көрбөтө.
Суорат астарыгар
Cyгahыы барбата,
Ымдааннара диэнтэн
Ынтах хайыста,
Топпут-хаммыт киhилии
Дьоһун ба5айытык
Тобугуттан тардыстан
Туран айгыhынна.
Итини көрөн олорон

Эдэр киhи
Иһигэр санаата:

- Барахсан, сэмэйин,
Аhыыpa кэмчитин,
Тyттapa чэнчиhин,
Тоторо түргэнин!
Дьадаҥы киhиэхэ
Наадалаах кэргэн диэн
Чахчы кини буолууhу!
Остуоруйа дьоно
Уhаабаттар эбит:

Ол нөҥүө күнүгэр
Уол кэргэн ылбыт,
Атыгар мэҥэстэн
Алааhыгар а5албыт.

Биир күн

Бэркэ олорбуттар,
Икки күн

Иллээх эбиттэр,
Үһүс күн

Үтүөтэ суох ааспыт,
Төрдүс күн

Төрүт кэпсэппэттэр,
Бэhис күн

Биир да тыл суох,
Алтыс күн

Арай туран дьахтар
0poнyттaн турбат,
Уотун оттубат,
Ула5аа хайыспытын
Уларыта соруммат!

Сэттис күнүгэр

Син биир оннук,
Ахсыс да күн

Атын суох,

Тохсус күн
Турбатыныы турбат,
Онуска да

Оронтон арахпат!

Уол эрэйдээх

Ойоҕо буолуохсуттан
Ааттаhар тылын
Apaaha бүтэр,

Эйэҕэс тылын
Эриэн-хотоол
Эгэлгэтэ эстэр,
Таптаан да көрөр,
Таhыйан да көрөр,
Эппит да биир,
Эккирээбит да биир.
Хаппыт мастан

Хаан тахсыбатыныы
Хайдах да саҥарбат!

Сүктэн кэлбитэ

Сүүрбэ хонуга туолуута
Нэhииччэ эргиллэн,
Дьэ, эригэр этэр:

- Aҕалыаххыттан ыла
Амтаннаах ahы
Астыныахпар диэри
Амсата иликкин.

Ийэм барахсан

Итини билэн

Икки борооскунан
Иhим түгэҕин
Иччилээн ыыппыта да,
Иҥим хаана сүттэ,
Илиим этэ бүттэ.

Эн бэйэлээх

Эстэриик чокуур
Эмтэркэйин саҕа
Эмп-томп аhылыккар
Топпот соруттан
Дуусам тахсара
Чугаhаата,

Тыыным быстара
Tыhы кылы

Тыырбыт саҕа хаалла.

Уол эрэйдээх
Улаханнык куттаммыт.
Уйулҕата хамсаабыт,
Ойон тахсыбыт,
Убаhалаах биэтэ

Уолба күөлгэ баалларын
Ypaҕahынaн үүрэн
Олбуорутар киллэрбит,
Охтортоон түhэрбит,
Уот оттубут,

Олгуй туруорбут,

Уонна эппит:

- Улуу күтүөр!

Сииктэ киллэрин,
Сэниэтэ эбин,

Айаххын хамсат.
Ааспыккын ahap!

Тото эрэ түстэргин
Дойдугун булаар,
Өллөнө эрэ түстэргин
Өтөххүн быhаар!

Кыра-дьадаҥы киhи
Кыаныам суох,
Дьоҕус-кэмчи киhи
Тоторуом суох!

Үрүйэлээх диэн үрэххэ
Үс хонукка от охсон,
Дьиэтигэр кэлбитэ,
Тэйгэччи топпут ойоҕо
Нэhиилэ тыына-тыына
Ньилбэгэр тайанан
Дээдэллэн олорон,
Оҥкумал уҥуоҕун
Ол-бу yhyтyттaн
Обортолоон ылар.
Уолу көрөн этэр:

- Улаханы аhаппыттыы
Олоор-чолоор көрүмэ!

Убаhалаах биэҕиттэн
Ордубуга да холоон:

Чолоҥнууруттан
Баhа хаалла,

Куймаҥныырыттан
Кутуруга орто,
Дайбаҥныырыттан
Туйахтара сытар.

Эр киһи тото кыыhырбыт,
Илгиэлии-илгиэлии саҥарбыт:
- Бар дьон кэллэхтэринэ,
Баар-суох cүөһүтүн
Бараабыккын диэннэр,
Маһынан таhыйыахтара,
Баалкынан үүрүөхтэрэ!
Мантан сип-сибилигин

Бара тарт, баҕайыа!!!

... Дьонтон даҕаны,

Дьулайдаҕа буолуо,

Тотон эбитэ дуу?

Туох баар күүһүн мунньан,
Туран испитэ баара ...
Хабарҕатыгар диэри
Хайҕаччы хааламмыт
Xaahax саҕа иhэ

Хайа ыстана сыһан
Хаһыыра түстэ ...

Кэнники билбитэ

Киhилии кыыстарын
Киниэхэ биэримээри,
Ааттаах моҕус кыыстарыттан
Арахса охсоору

Албастара эбит!

Эмсэлики эмээхсин,

Эр киhи Иҥэрчинэ Моҕус
Истэрин үс сиринэн
Иэннээх өрбөх курунан
Эринэн сылдьаллара үһү.

Иҥсэтэ бөҕө
Иэгэйэр икки атах
Истибэтэх суола:

Tyhax ииттэҕинэ тоҥуутуттан,
Туу уктаҕына тылбыытыттан
Тутан олорор эбит.

Өр топпотоҕуна

Өтөх кэнчээритин

Үс хонугу быhа

Өнэ сылдьан

Үргээн сиирэ дииллэр.

\* \* \*

Акаарылар сирдэриттэн
Алта көс бэттэх,
Уоруйахтар алаастарыныын
Утуу-субуу олорор

Аар албыннарга

Алҕас түбэhэ тиийэн,
Арыыччаттан орпутум.
Сүрэҕэ суохтартан

Сүрдээх чугас дьиэлээх
Мөлтөх Мөлбөөттөргө
Бөрүкү уhаабатаҕым.
Киhиргэстэр сирдэриниин
Кэккэлэhэ турар
Сымыйаччылар сирдэригэр
Сылдьа түhэн ааспытым.
Өлбөт Мэҥэ yyтyrap

Үстэ сөтүөлээн тахсыбытым,
Көтөр уутун ыаммын
Көһүйэҕэ өрүммүтүм,
Күүстээх оту буламмын

Күлүмэх күүстэнэ сылдьыбытым,
Испэр аптаах оту сиэн
Эhэлиин-бөрөлүүн кэпсэппитим,
Ырыаһыт балыктары кытта
Ыаллыы олорон ааспытым,
Үҥкүүhүт үөттэри кытта

Үс сыл атах тэпсибитим,

Итиигэ буспутум,

Тымныыга үлүйбүтүм,

Атаҕым тириитэ баранан

Арыт илиибинэн хаамарым,
Ытыһым тириитэ сулланан
Төбөбүнэн төкүнүйэрим,

Өлөн иhэн тиллэн кэлэрим,
Быстан иhэн салҕанан барарым ...
Ол эрэн, доҕотторуом,

Син эргиллэн тиийэн кэллим:

Эhиги курдук эҥин мындыр өйдөөх,
Эрчимнээх илиилээх,

Үгүс диэн үлэлээх,

Үтүөкэн майгылаах

Дьон туйгуна дьоннооҕум,
Дойду талыыта дойдулааҕым
Эчи, үчүгэйин!

*1956-1957 сс. Увhээ Булуу Нама*